Japansko more

Japansko more dio je Tihog okeana. Smješteno je između Japanskog arhipelaga, tj. ostrva Hokkaido, Honshu i Kyushu na istoku, Korejskog poluostrva na zapadu, i Rusije i ostrva Sahalin na sjeveru.

 Ime 
U Južnoj Koreji zovu ga "Istočno more", a u Sjevernoj "Istočno korejsko more". Iako se obje Koreje protive tome, Japansko more zvanično je ime koje su prihvatili Svjetska hidrografska organizacija 1928. i Ujedinjene nacije.

 Geografija 
mini|lijevo|200px|Japansko more
Japansko more povezano je s drugim morima preko šest moreuza:
 Tatarski, između azijskog kontinenta i Sahalina, koji ga povezuje s Ohotskim morem;
 La Pérouseov, između Sahalina i Hokkaida, koji ga povezuje s Ohotskim morem;
 Tsugaru, između Hokkaida i Honshua, koji ga povezuje s Tihim okeanom;
 Kanmon, između Honshua i Kyushua, koji ga povezuje s Tihim okeanom;
 Tsushima, između Kyushua i ostrva Tsushime, koji ga povezuje s Tihim okeanom;
 Korejski prolaz, između Tsushime i Korejskog poluostrva, koji ga povezuje s Istočnokineskim morem.

Ima maksimalnu dubinu 3.742 m, a prosječna iznosi 1.752 m. Površina mu je 978.000 km2. Dno ima tri glavna bazena: Yamato na jugoistoku, Japanski na sjeveru i Tsushima na jugozapadu. Japanski je najdublji, a Tsushima najplići.

 Ekonomski značaj 
Sjeverni i jugoistočni dio mora bogati su ribom. Značaj ribolova u Japanskom moru pokazuje i sukob Japana i Južne Koreje u vezi s pravima nad Liancourtovim stijenama. Također je značajno zbog minerala, prije svega pijeska i magnetita, a postoje i određene rezerve prirodnog plina i nafte. Uslijed rasta ekonomije istočnoazijskih država, Japansko more postalo je značajan trgovinski pomorski put.

 Reference 

Kategorija:Japan
Kategorija:Japanska mora
Kategorija:Mora